Paniekbystand met die druk van 'n knoppie | Maroela Media
Paniekbystand met die druk van 'n knoppie
OUTsurance se paniekbystand (Skermgreep uit die video)
OUTsurance se innoverende Panic Assistance-funksie op die OUTsurance-app sluit nou ook mediese hulp in. Met dié funksie kan gebruikers mediese hulp of die naaste gewapendereaksie-eenheid ontbied, wanneer hulle dit nodig het, waar hulle ook al is. OUTsurance-polishouers hoef nie 'n bykomende premie te betaal nie en diegene wat nie by OUTsurance verseker is nie, kan inteken op hierdie diens teen 'n minimale jaarlikse fooi.
Danie Matthee, hoof- uitvoerende beampte by OUTsurance, sê: "Ons is altyd op soek na geleenthede om te innoveer, veral as dit waarde toevoeg vir ons kliënte – of in hierdie geval, lewens kan red. Met Panic Assistance kan gebruikers gemoedsrus geniet met die wete dat ongeag waar in Suid-Afrika hulle is, hulle onmiddellike hulp kan ontvang in 'n noodgeval."
Die Panic Assistance-funksie word gesteun deur tegnologie wat deur Aura ontwikkel is. Aura is 'n Suid-Afrikaanse maatskappy wat hulself daartoe verbind het om die wêreld 'n veiliger plek te maak. Hul platform is ten volle geïntegreer met die OUTsurance-app en bewerkstellig 'n intydse verbinding tussen die gebruiker en 'n netwerk van geregistreerde gewapendereaksie-eenhede en mediese nooddienste. In 'n noodgeval sal die naaste reaksie-eenheid so gou moontlik gestuur word na die gebruiker se ligging, soos aangedui op die gebruiker se slimfoon.
Warren Myers, hoof- uitvoerende beampte en medestigter van Aura verduidelik: "Mens kan aan Aura dink as 'n 'Uber vir noodgevalle'. Ons is baie trots op hierdie tegnologie en dit is regtig fantasties om te kan kragte saamsnoer met innoverende maatskappye soos OUTsurance wat hulle kliënte se belange bo absoluut enige iets anders stel. Hierdie diens het reeds lewens gered en al waarin ons regtig belangstel, is om nóg lewens te kan red."
Panic Assistance vorm deel van OUTsurance se reeks digitale funksies, en word ingesluit by hulle [email protected]. Dit is beskikbaar op die OUTsurance-app asook op die MyOUTsurance kliënte-skakelblad en/of op die MyOUTsurance kliënte-skakelblad op die OUTsurance-webtuiste.
Matthee voeg by: "Alhoewel [email protected] aanvanklik net verwys het na pad- en tuisbystand, is ons bly dat dit kon groei en ontwikkel in soveel meer. Buiten ons kritieke noodbystanddienste, het ons kliënte ook toegang tot 'n hele paar digitale funksies wat die lewe so bietjie makliker maak. Ons is verbind tot innovasie – en daar is nog heelwat hiervan om na uit te sien."
Laai die OUTsurance-app af by die App Store, Google Play of die Huawei App Gallery en volg die stappe om in te teken op Panic Assistance. Jy kan ook drie vriende of familielede by jou intekening voeg. Klik hier vir meer inligting oor Panic Assistance.
OUTsurance is 'n gelisensieerde versekeraar en FDV. B's, V's en limiete geld. Panic Assistance is beskikbaar aan OUTsurance-polishouers wat vir die diens geregistreer het teen geen bykomende koste nie. Diegene wat nie OUTsurance-kliënte is nie, kan inteken op hierdie diens teen 'n jaarlikse fooi van R199.